als_Latn dik_Latn sag_Latn
Institucioni jopublik “ Albanët” përfshin kopsht, parashkollor, cikël fillor dhe ciklin 9- vjeçar. Stafi përbëhet nga drejtuesja e përgjithshme, drejtues didaktik për çdo cikël, rreth 30 mësues për lëndët përkatës, mësues specialistë për artin pamor, edukimin muzikor, edukimin fizik, si dhe mësues asistentë të cilët ndihmojnë nxënësit në programe të veçanta. Mjedisi i ngrohtë, klimë positive dhe komunikim i vazhdueshëm mësues – nxënës – prind kanë krijuar themelet për rezultate gjithnjë në rritje të nxënësve tanë.
Shkolla 9-vjeçare jopublike “Albanët” është një institucion ku fëmija merr edukim nga klasa përgatitore deri në klasën e 9 (nëntë) të arsimit të mesëm të ulët. Programi mësimor i zhvilluar në shkollën tonë, nëpërmjet kombinimit të lëndëve të kurrikulës bazë dhe asaj me zgjedhje, merr në konsideratë të gjitha aspektet e zhvillimit emocional, social, fizik dhe konjitiv të fëmijëve sipas grupmoshave. Mësimi zhvillohet në gjuhën amtare dhe programi bazë mësimor është programi i miratuar nga Ministria e Arsimit dhe Sporteve për të gjitha shkollat 9-vjeçare në Republikën e Shqipërisë. Zhvillohet program mësimor i veçantë në fushën e gjuhëve dhe komunikimit, ku përfshihen lëndët gjuhë angleze, gjuhë gjermane, gjuhë frënge dhe gjuhë italiane. Një vend të veçantë në procesin mësimor zë kurrikula me zgjedhje.
Ora mësimore realizohet me cilësi dhe standarde të larta në sajë të:
-
Mësuesve të kualifikuar e specializuar sipas fushave përkatëse.
-
Përdorimit të metodave bashkëkohore të mësimdhënies.
-
Zhvillimit të kurrikulës me zgjedhje, e mundësuar nëpërmjet paketave me module ekstra kurrikulare.
-
Mësimit të bazuar në projekte.
Vizioni
Realizimi në thellësi i procesit mësimor ku nxënësi të ndërtojë njohuri teorike dhe aftësi praktike, për t’u bërë i suksesshëm.
Misioni
Të aftësojmë nxënësin të jetë i aftë të mendojë në mënyrë kritike, të pavarur e krijuese për të përballur sfidat e jetës.
Vlerat
Zhvillim etik, intelektual, fizik, social dhe artistik për një formim të gjithanshëm të nxënësit si individ i së nesërmes.
als_Latn als_Latn als_Latn unk als_Latn unk als_Latn unk als_Latn unk als_Latn scn_Latn als_Latn als_Latn als_Latn als_Latn als_Latn